CELEX: 32013D0293
Language: lt
Date: 1371513600000
Title: 2013 m. birželio 18 d. Tarybos įgyvendinimo sprendimas 2013/293/BUSP, kuriuo įgyvendinamas Sprendimas 2012/285/BUSP dėl ribojamųjų priemonių taikymo tam tikriems asmenims, subjektams ir organizacijoms, keliančioms grėsmę taikai, saugumui ar stabilumui Bisau Gvinėjos Respublikoje

19.6.2013   
            
            
               LT
            
            
               Europos Sąjungos oficialusis leidinys
            
            
               L 167/39
            
         TARYBOS ĮGYVENDINIMO SPRENDIMAS 2013/293/BUSP
   2013 m. birželio 18 d.
   kuriuo įgyvendinamas Sprendimas 2012/285/BUSP dėl ribojamųjų priemonių taikymo tam tikriems asmenims, subjektams ir organizacijoms, keliančioms grėsmę taikai, saugumui ar stabilumui Bisau Gvinėjos Respublikoje
   EUROPOS SĄJUNGOS TARYBA,
   atsižvelgdama į Europos Sąjungos sutartį,
   atsižvelgdama į 2012 m. gegužės 31 d. Tarybos sprendimą 2012/285/BUSP dėl ribojamųjų priemonių taikymo tam tikriems asmenims, subjektams ir organizacijoms, keliančioms grėsmę taikai, saugumui ar stabilumui Bisau Gvinėjos Respublikoje (1), ypač į jo 3 straipsnio 1 dalį ir 5 straipsnio 2 dalį,
   kadangi:
   
               (1)
            
            
               2012 m. gegužės 31 d. Taryba priėmė Sprendimą 2012/285/BUSP;
            
         
               (2)
            
            
               Taryba atliko išsamią Sprendimo 2012/285/BUSP II ir III prieduose pateiktų asmenų, kuriems taikomi to sprendimo 1 straipsnio 1 dalies b punktas, 2 straipsnio 1 ir 2 dalys, sąrašų peržiūrą. Taryba padarė išvadą, kad Sprendimo 2012/285/BUSP II ir III prieduose išvardytiems asmenims toliau turėtų būti taikomos jame numatytos konkrečios ribojamosios priemonės;
            
         
               (3)
            
            
               2013 m. kovo 20 d. pagal Jungtinių Tautų Saugumo Tarybos rezoliuciją 2048 (2012) įsteigtas Jungtinių Tautų Saugumo Tarybos komitetas atnaujino informaciją apie vieną asmenį, kuriam taikomas pagal Rezoliuciją 2048 (2012) nustatytas draudimas keliauti;
            
         
               (4)
            
            
               todėl Sprendimo 2012/285/BUSP I ir III prieduose pateikti su tuo asmeniu susiję įrašai turėtų būti atitinkamai iš dalies pakeisti,
            
         PRIĖMĖ ŠĮ SPRENDIMĄ:
   1 straipsnis
   Sprendimo 2012/285/BUSP I ir III priedai iš dalies keičiami pagal šio sprendimo priedą.
   2 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.
   
      Priimta Liuksemburge 2013 m. birželio 18 d.
      
         
            Tarybos vardu
         
         
            Pirmininkas
         
         P. HOGAN
      
   
   
      (1)  OL L 142, 2012 6 1, p. 36.
   
      PRIEDAS
      Su toliau nurodytu asmeniu susiję įrašai, išdėstyti Tarybos sprendimo 2012/285/BUSP I ir III prieduose, pakeičiami taip:
      
         
                     Vardas, pavardė
                  
                  
                     Identifikuojamoji informacija
                     (gimimo data ir vieta, paso / tapatybės kortelės numeris ir kt.)
                  
                  
                     Įtraukimo į sąrašą priežastys
                  
                  
                     Įtraukimo į sąrašą data
                  
               
                     „Majoras Idrissa DJALÓ
                  
                  
                     Pilietybė: Bisau Gvinėja
                     Gimimo data: 1954 m. gruodžio 18 d.
                     Oficialios pareigos: Ginkluotųjų pajėgų štabo viršininko patarėjas protokolo klausimais, o vėliau – pulkininkas ir Ginkluotųjų pajėgų štabo Protokolo vadovas
                     Pasas: AAISO40158
                     Išdavimo data: 2012 10 2
                     Išdavimo vieta: Bisau Gvinėja
                     Galioja iki: 2015 10 2
                  
                  
                     „Karinės vadovybės“, kuri prisiėmė atsakomybę už 2012 m. balandžio 12 d. valstybės perversmą, kontaktinis asmuo ir vienas iš aktyviausių jos narių. Jis buvo vienas iš pirmųjų karininkų, kurie viešai pripažino, kad priklauso „karinei vadovybei“: pasirašė vieną iš pirmųjų jos oficialių pranešimų (Nr. 5, 2012 m. balandžio 13 d.). Majoras I. Djaló taip pat eina pareigas karinėje žvalgyboje.
                  
                  
                     2012 7 18“